U-I-12/07
Natisni
Opravilna št.:
U-I-12/07
Datum odločitve:
2. 10. 2008
Objavljeno:
ODLUS
ECLI:
ECLI:SI:USRS:2008:U.I.12.07
Akt:
Zakon o spodbujanju razvoja turizma (Uradni list RS, št. 2/04) (ZSRT), 3. odst. 23. čl.
Odlok o turistični taksi v Občini Piran (Uradne objave Primorskih novic Koper, št. 23/04), 2. al. 2. odst. 2. čl.
Izrek:
Pobuda za začetek postopka za oceno ustavnosti tretjega odstavka 23. člena Zakona o spodbujanju razvoja turizma (Uradni list RS, št. 2/04) in za oceno ustavnosti in zakonitosti druge alineje drugega odstavka 2. člena Odloka o turistični taksi v Občini Piran (Uradne objave Primorskih novic Koper, št. 23/04) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Gabrijela Kolbič, Pesnica pri Mariboru
Datum vloge:
12. 1. 2007
Vrsta odločitve:
sklep
Vrsta rešitve:
zavrženje
Dokument:
US28325
Dokument v PDF obliki:
U-I-12-07.pdf
81 KB
Prenesite datoteko
U-I-12/07-5
2. 10. 2008
SKLEP
Ustavno sodišče je v postopku za preizkus pobude Gabrijele Kolbič, Pesnica pri Mariboru, na seji 2. oktobra 2008
sklenilo:
Pobuda za začetek postopka za oceno ustavnosti tretjega odstavka 23. člena Zakona o spodbujanju razvoja turizma (Uradni list RS, št. 2/04) in za oceno ustavnosti in zakonitosti druge alineje drugega odstavka 2. člena Odloka o turistični taksi v Občini Piran (Uradne objave Primorskih novic Koper, št. 23/04) se zavrže.
Obrazložitev
1. Pobudnica izpodbija v izreku tega sklepa navedena akta. Zatrjuje, da sta v neskladju z drugim odstavkom 14. člena Ustave. Izpodbijani določbi naj bi določali, da prebivalcem s stalnim prebivališčem v Občini Piran ni treba plačevati turistične takse. Lastniki počitniških hiš v Občini Piran pa naj bi morali plačevati turistično takso. Zato naj bi bili izpodbijani določbi v neskladju z načelom enakosti. Navaja, da je lastnica počitniške hiše v Občini Piran.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana predpisa ne učinkujeta neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82) in v sklepu št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranih sklepih, pobudnica še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik